Document ID: /roh_data/filtered/swiss_laws_in_ROHinterleaved.jsonl.gz/37653

This text was translated from FR into Rumantsch Grischun.

Un projet de recherche pour lequel des cellules souches embryonnaires seront utilisées ne peut être réalisé que si:a. le projet a pour but d’obtenir des connaissances essentielles:1. visant à constater, traiter ou prévenir des maladies humaines graves, ou2. portant sur la biologie du développement de l’être humain;b. des connaissances d’égale valeur ne peuvent être obtenues d’aucune autre manière;c. le projet satisfait aux exigences de qualité scientifiques;d. le projet est acceptable au plan éthique.

In project da perscrutaziun cun cellas embrionalas da basa dastga vegnir realisà mo, sche:a. i duain vegnir cuntanschidas enconuschientschas essenzialas cun il project:1. en reguard a la constataziun, al tractament ed a la prevenziun da grevas malsognas da l’uman, u2. davart la biologia da svilup da l’uman;b. i na pon betg vegnir cuntanschidas enconuschientschas equivalentas sin in’autra via;c. il project ademplescha las pretensiuns da qualitad scientificas; ed. il project è eticamain acceptabel.